
ДЬОНИ ДИДРО 

(1713 – 1784)
*“Да побързаме, да побързаме да направим философията популярна!”

* “Никой човек не е получил от природата правото да заповядва на другите. Свободата е небесен дар и всеки индивид има правото да разполага с нея още щом започне да разполага с разума си”. 
* “Човекът е съставен от сила и слабост, от светлина и заслепение, от малодушие и величие. И когато казваме това, не го съдим, а го определяме”.

* “Имаме само един дълг – да бъдем щастливи”.

* “Открай време ролята на мъдрия е опасна сред луди”.

* “Принципите са правила, които човек предписва на другите заради себе си”.

* Страстите разрушават повече предразсъдъци от философията”.
* “Ако всичко тук, на земята, беше превъзходно, нямаше да има нищо превъзходно”.

* Умът казва красиви неща – и прави само малки неща”.

* Онзи, който познае себе си, ще напредне много в познаването на другите”.

* Трябва ли да пишем всичко, когато пишем? Трябва ли да рисуваме всичко, когато рисуваме? За Бога, оставете нещо да добави и моето въображение!”

* “Нещата, за които хората най-много говорят, обичайно са тези, които най-малко познават”.

* “Човек прекарва три четвърти от живота си в това да иска, без да прави нищо”.

* Млади човече, вземи книгата и чети. Ако можеш и стигнеш до края, ще си способен да поискаш друга, още по-добра”.

* “Робите са нищо – непоносимо е да има роби, които наричат себе си граждани”.

* “От фанатизма до варварството има само една крачка”.

* “Колкото повече разум има един човек, толкова е по-честен”.

* “Какво правим? Каквото всички – добро, зло и нищо”.

* “Какво е истината? Съгласуваност на нашите съждения с другите същества”.
* “От мен трябва да се иска да търся истината, не да я намеря”.

* “Безпристрастието прави мъдреци, а безчувствието – чудовища”.

* “Много рядко сърцето лъже – но не обичаме да го слушаме”.

* “Не е достатъчно да се прави добро. Трябва и добре да се прави”.

* “Онзи, който разпръсква погледа си върху всичко, не вижда нищо или вижда зле”.
* “Аз наричам красиво извън мен всичко, което съдържа необходимото, за да събуди в моя разум идеята за отношения”.
АЛБЕР КАМЮ

(1913 – 1960)
*“Да създаваш означава да живееш два пъти”.

*“Аз извличам от абсурда три заключения – моя бунт, моята свобода и моята страст”.

*“Онзи, който се отчайва от събитията, е страхливец, но онзи, който се надява на човешката природа, е луд”.
*“Най-интимното нещо са нашите съмнения”.
*“Най-опасното изкушение: да не приличаш на нищо”.

*“Човек е винаги в плен на своите истини”.

*“Да създаваш означава да даваш форма на съдбата си”.

*“Мисленето ни е преди всичко нашата носталгия”.

*“Един човек е повече човек с това, което премълчава, отколкото с това, което казва”.

*“Разбирането е преди всичко способност за обединяване”.

*“Да искаш означава да предизвикваш парадоксите”.

*“Абсурдът се ражда между сблъсъка на човешкия зов и лишената от всякакъв разум тишина на света”.
*“На онзи, който търси, му стига една единствена увереност”.

*“Искам да знам дали мога да живея с това, което знам, и само с него”.

*“За човек без капаци няма по-красива гледка от схватката на разума с една реалност, която го надминава”.

*“Ако светът беше ясен, изкуството нямаше да е такова”.

*“Принципите трябва да се влагат в големите неща, за малките стига състраданието”.

*“Само любовта ни връща на нас самите”.

*“Човек винаги си създава преувеличени идеи за това, което не познава”.

*“Навикът за отчаяние е по-страшен от самото отчаяние”.

*“Човекът е такъв, с две лица: не може да обича, без да се обича”.

*“Първи истини се наричат тези, които биват открити след всички други”.

*“Ще ви кажа една голяма истина. Няма Страшен съд. Той е всеки ден”.

*“Да живееш означава да не се примиряваш”.

*“Всичко, което извисява живота, увеличава същевременно неговата абсурдност”.

*“Трябва да умеем да се поддадем на мечтата, когато мечтата ни се дава”.

*“Най-добрият начин да говорим за онова, което обичаме, е да говорим за него полека”.

*“Живеенето е наистина донякъде обратното на изразяването. Ако вярваме на големите тоскански майстори, това са три пъти засвидетелстваните в тишина пламък и неподвижност”.
*“Какво е щастието ако не простото съгласие между едно същество и съществуването, което води?”

*“Митовете са за религията това, което е поезията за истината, забавни маски, поставени върху страстта за живот”.

*“Примиряването на една песимистична мисъл и оптимистичното действие – ето работата на философите”.

*“Красотата не може да се лиши от човека..., но не по-малко вярно е, че човекът не може да се лиши от красотата”.
*“Всички, които днес се борят за свободата, едва на последно място водят битка за красотата”.

“Въпреки цената, която творците ще платят, оставайки с празни ръце, можем да се надяваме на тяхната победа”.

